Metrum (poézia)

Metrum (z gr. metron miera) je ideálna schéma básnického rytmu, ktorá je skôr abstrakciou ako konkrétnou formou verša. V realizácii vždy dochádza k istým nepravidelnostiam – odklonom od normy a vopred stanovenej schémy, ktorou je metrum. K úplnej zhode metra a rytmu dochádza iba v niektorých prípadoch.ŽILKA, T.: Metrum. In: Poetický slovník, 1987, s. 155 – 156. 

 Prozodické podklady pre vznik metra 
Metrum sa vždy buduje na prozodických vlastnostiach a fonologických danostiach jazyka. V antickej metrickej sústave sa rozoznávalo buď osem-deväť základných metier, alebo sa rozoznávali len dve pôvodné metrá (daktylský hexameter a trimeter jambický), od ktorých sa odvodzovali ostatné metrá. I. Verzológia - disciplína poetiky. In: ŠTRAUS, F.: Základy slovenskej verzológie, 2003. V súčasnosti sa spravidla rozlišujú štyri veršové systémy, ktoré sú podkladom pre vznik osobitného typu metra: 
 časomerný prozodický systém založený na striedaní krátkych a dlhých slabík (obyčajne bez rýmov), ktorý v slovenskej literatúre dominoval najmä v období klasicizmu, v predštúrovskej poézii (básne J. Hollého, J. Kollára a i.), Časomerný prozodický systém. In: ŽILKA, T.: Poetický slovník, 1987, s. 168.
 sylabický prozodický systém založený na výskyte rovnakého počtu slabík vo verši, ktorý sa udomácnil v slovenčine v štúrovskom období (používal ho J. Kráľ, S. Chalupka a i.) a ktorý vychádza z ľudovej slovesnosti, kde bol jediným prozodickým systémom,Sylabický prozodický systém. In: ŽILKA, T.: Poetický slovník, 1987, s. 174.
 sylabotonický prozodický systém, ktorý sa buduje na striedaní prízvučných a neprízvučných slabík a na zachovaní rovnakého počtu slabík v jednotlivých veršoch (obdobie od P. O. Hviezdoslava), Sylabotonický prozodický systém. In: ŽILKA, T.: Poetický slovník, 1987, s. 174.
 tonický prozodický systém, ktorý vyžaduje rovnaký počet prízvukov v jednotlivých veršoch (je typický pre anglickú a čiastočnej aj ruskú poéziu).

 Metrum a rytmus 
S metrom je úzko spätý rytmus verša ako model, abstraktná schéma, spočívajúca v pravidelnom opakovaní určitých fónických elementov, ktoré sa zúčastňujú na rytme, ale aj prvkov s protikladnou tendenciou, ktoré narušujú ich pravidelné opakovanie vo verši. Metrum normuje prvky, takže rytmus je výsledkom jedinečnosti v procese tvorby: realizáciou autorského zámeru, témy, žánru atď.

 Metrum a metrika 
Vedná disciplína zaoberajúca sa metrom sa nazýva metrika. Okrem prozodických systémov je jej náplňou aj teória rýmu a sčasti aj strofika.

 Referencie 

 Literatúra 
 ŠTRAUS, František: Základy slovenskej verzológie. 1. vydanie. Bratislava: Literárne informačné centrum, 2003. 251 s. ISBN 80-88878-81-0.
 ŽILKA, Tibor: Poetický slovník 439 s. Bratislava: Tatran, 1987.

Kategória:Literárne pojmy
Kategória:Poézia
Kategória:Literatúra
Kategória:Umenie
Kategória:Jazykoveda